stanford-oval/wikipedia huggingface dataset:
Craig Kelly

Craig Kelly (1. huhtikuuta 1966 – 20. tammikuuta 2003) oli yhdysvaltalainen lumilautailija. 15-vuotisen ammattiuransa aikana Kelly voitti neljä maailmanmestaruutta ja kolme Yhdysvaltain mestaruutta.
Kelly tunnetaan "vapaalaskun kummisetänä" ja Terje Håkonsen kutsui Kellyä kaikkien aikojen parhaaksi lumilautailijaksi. Hän kuoli laviinionnettomuudessa 36-vuotiaana.
David Oyelowo

| David Oyelowo |
| --- | --- |
 David Oyelowo vuonna 2015.
Henkilötiedot
Syntynyt: 1. toukokuuta 1976 (ikä 48) Oxford, Oxfordshire, Englanti
Ammatti:  näyttelijä
Puoliso:  Jessica Oyelowo (1998–)
Näyttelijä
Aktiivisena:  1998–
Aiheesta muualla
IMDb 
Elonet
David Oyelowo (s. 1. huhtikuuta 1976 Oxford, Oxfordshire, Englanti) on englantilainen näyttelijä. Hänet tunnetaan muun muassa rooleistaan elokuvissa Apinoiden planeetan synty (2011), Middle of Nowhere (2012), Lincoln (2012) ja The Butler (2013). Vuonna 2014 hän näytteli Martin Luther Kingiä draamaelokuvassa Selma, josta hän sai parhaan miespääosan Golden Globe -ehdokkuuden.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2001 | Dog Eat Dog | Dog Eat Dog | CJ |
| 2005 | A Sound of Thunder | A Sound of Thunder | Payne |
| 2005 | The Best Man | The Best Man | Graham |
| 2005 | Houkutus | Derailed | Patrol Officer |
| 2006 | Kuten haluatte | As You Like It | Orlando De Boys |
| 2006 | The Last King of Scotland | The Last King of Scotland | Dr. Junju |
| 2008 | Who Do You Love? | Who Do You Love? | Muddy Waters |
| 2008 | A Raisin in the Sun | A Raisin in the Sun | Joseph Asagai |
| 2009 | Rage | Rage | Homer |
| 2011 | Apinoiden planeetan synty | Rise of the Planet of the Apes | Steven Jacobs |
| 2011 | Piiat | The Help | Preacher Green |
| 2011 | 96 Minutes | 96 Minutes | Duane |
| 2012 | Red Tails | Red Tails | Lt. Joe "Lightning" Little |
| 2012 | The Paperboy | The Paperboy | Yardley Acheman |
| 2012 | Middle of Nowhere | Middle of Nowhere | Brian |
| 2012 | Lincoln | Lincoln | Ira Clark |
| 2012 | Jack Reacher: Tappajan jäljillä | Jack Reacher | Emerson |
| 2013 | The Butler | The Butler | Louis Gaines |
| 2014 | Interstellar | Interstellar | Principal |
| 2014 | Default | Default | Atlas |
| 2014 | Selma | Selma | Martin Luther King, Jr. |
| 2014 | Väkivallan vuosi | A Most Violent Year | Lawrence |
| 2014 | Captive | Captive | Brian Nichols |
| 2016 | Queen of Katwe | Queen of Katwe | Robert Katende |
| 2016 | A United Kingdom | A United Kingdom | Seretse Khama |
| 2018 | The Cloverfield Paradox | The Cloverfield Paradox | Kiel |
| 2018 | Hyppy ajassa | A Wrinkle in Time | cameorooli |
| 2018 | Gringo | Gringo | Harold Soyinka |
| 2019 | Don’t Let Go | Don’t Let Go | etsivä Jack Radcliff |
| 2020 | Come Away | Come Away | Jack Littleton |
| 2020 | The Water Man | The Water Man | Amos Boone |
| 2020 | The Midnight Sky | The Midnight Sky | Tom Adewole |
| 2021 | Chaos Walking | Chaos Walking | Aaron |
| 2021 | Petteri Kaniini: Kani karkuteillä | Peter Rabbit 2: The Runaway | Nigel Basil-Jones |
Aiheesta muualla

David Oyelowo Internet Movie Databasessa (englanniksi)
Digimon All-Star Rumble

| Digimon All-Star Rumble |
| --- | --- |

Kehittäjä:  Prope
Julkaisija:  Bandai Namco Games
Jakelija:  Saban Capital Group
Pelisarja:  Digimon
Julkaistu:  11. marraskuuta 2014NA 14. marraskuuta 2014PAL 
Lajityyppi:  Tappelupeli
Pelimuoto:  Yksinpeli, Moninpeli
Ikäluokitus:  ESRB: Kaikenikäisille  PEGI 7 
Alusta:  PlayStation 3, Xbox 360
Jakelumuoto:  Blu-ray, DVD-ROM
Vaatimukset:  PS3  1-4 pelaajaa 388 Mt vapaata tilaa Video ulostulo: 720pPAL
Lisää peliartikkeleitaVideopelien teemasivulla
Infobox OK     : 
Digimon All-Star Rumble on marraskuussa 2014 julkaistu videopeli PlayStation 3- ja Xbox 360 -konsoleille. Pelin kehityksestä vastasi Yūji Nakan perustama Prope ja julkaisusta vastasi Bandai Namco Games. Peli pohjautuu Bandain perustamaan Digimon-tuotesarjaan. Peli on oikeastaan spirituaalinen jatko-osa vuosina 2002 ja 2004 julkaistuille peleille Digimon Rumble Arena ja Digimon Rumble Arena 2.
Aiheesta muualla

digimon.wikia.com/wiki/Digimon_All-Star_Rumble (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Digimon All-Star Rumble
Käännös suomeksi
Clandestine Blaze

| Clandestine Blaze |
| --- | --- |

 Clandestine Blaze, 2000
Tiedot
Toiminnassa:  1998–
Tyylilaji:  black metal
Kotipaikka:   Lahti, Suomi
Laulukieli:  englanti
Jäsenet:  Mikko Aspa, laulu, kaikki instrumentit  
Levy-yhtiö:  Northern Heritage, 1999–  
Aiheesta muualla
MySpace
Clandestine Blaze on suomalainen yhden miehen black metal -yhtye, joka perustettiin vuonna 1998. Sen ainoana jäsenenä toimii Mikko Aspa, joka on nykyisin tunnettu myös mm. Deathspell Omegan laulajana.
Aspan levy-yhtiön kautta on saatavilla 166-sivuinen kirjanen, joka sisältää muun muassa yli 30 haastattelua vuosien varrelta
Diskografia

| --- | --- |
 Studioalbumit Fire Burns in Our Hearts (1999)  Night of the Unholy Flames (2000)  Fist of the Northern Destroyer (2002)  Deliverers of Faith (2004)  Church of Atrocity (2006)  Falling Monuments (2010)  Harmony of Struggle (2013)  New Golgotha Rising (2015)  City of Slaughter (2017)  Tranquility of Death (2018)  Secrets of laceration (2021) EP:t On the Mission (1999) :  Split-julkaisut Clandestine Blaze / Deathspell Omega (2001)  Primitive Finland (2003)  Clandestine Blaze / Satanic Warmaster (2004)  Crushing the Holy Trinity (Son) (2005,  Musta Surma -split) Demot Promo '98 (1998)  There Comes the Day... (2001)  Below the Surface of Cold Earth (2002)  Blood and Cum (2002)  Goat – Creative Alienation (2002)
Aiheesta muualla

Northern Heritage -levy-yhtiö (Arkistoitu – Internet Archive) (englanniksi) (myös suom.)
Chronicles of Chaos -haastattelu (englanniksi)
Worm Gear Zine -haastattelu (Arkistoitu – Internet Archive) (englanniksi)
Clandestine Blaze Encyclopaedia Metallumissa (englanniksi)
Clandestine Blaze Last.fm:ssä (englanniksi)
Clandestine Blaze Myspacessa (englanniksi)
Discogs - tarkka diskografia (englanniksi)
Destiny’s Child

| Destiny’s Child |
| --- | --- |
 Destiny’s Child: Kelly Rowland (vas.), Beyoncé Knowles ja Michelle Williams esiintymässä Destiny Fulfilled... and Lovin’ It -kiertueellaan vuonna 2005.
Tiedot
Toiminnassa:  1990–2005
Tyylilaji:  R&B, pop, soul
Kotipaikka:  Houston, Texas, Yhdysvallat
Laulukieli:  englanti
Jäsenet:  Beyoncé Knowles, 1990–2005   Michelle Williams, 2000–2005   Kelly Rowland, 1990–2005   LaTavia Roberson, 1990–2000   LeToya Luckett, 1992–2000    Farrah Franklin, 2000  
Levy-yhtiö:  Columbia Records  
Aiheesta muualla
Kotisivut
Infobox OKNimi-testi OK: 
Destiny’s Child oli yhdysvaltalainen vuosina 1990–2005 toiminut R&B-yhtye. Se oli alun perin neljän tytön kvartetti, myöhemmin kolmen naisen trio. Kuuluisaan kokoonpanoon kuuluivat alkuperäisjäsenet Beyoncé Knowles ja Kelly Rowland sekä myöhemmin mukaan tullut Michelle Williams. Destiny’s Childin albumeja on myyty maailmanlaajuisesti yli 35 miljoonaa kappaletta.
Historia

Yhdeksänvuotiaat ystävykset Beyoncé Knowles ja LaTavia Roberson perustivat Destiny’s Childin Houstonissa, Texasissa vuonna 1990, joskin yhtyeen nimi oli tuolloin Girls Tyme. Mukaan yhtyeeseen tuli Beyoncén lapsuudenystävä Kelly Rowland. Neljäs alkuperäisen kvartetin jäsen oli LeToya Luckett. Girls Tyme saavutti rajallista menestystä ja vuonna 1996 yhtyeen nimi vaihtui Destiny’s Childiksi. Beyoncén isän Mathew Knowlesin avittamana yhtye sai levytyssopimuksen Columbia Recordsilta. Nimi ”Destiny’s Child” (suom. kohtalon lapsi) oli peräisin Raamatusta Jesajan kirjasta. Yhtyeen toinen studioalbumi The Writing's on the Wall julkaistiin heinäkuussa 1999 ja se oli todellinen läpimurto; ensimmäinen single ”Bills, Bills, Bills” sijoittui Billboard Hot 100-listan ykkössijalle. Albumin muut huippusijoille päässeet kappaleet olivat ”Say My Name” ja ”Jumpin Jumpin”. The Writing's on the Wall on myös yhtyeen eniten myynyt albumi. Se myi maailmanlaajuisesti 13 miljoonaa kappaletta eli kahdeksankertaista platinaa ja oli yksi vuoden 2000 parhaiten myyneistä albumeista.
Yhtye oli suosionsa huipulla 2000-luvulla ja heidän kolmas studioalbuminsa Survivor oli menestys. Albumilta ilmestyi kolme maailmanlaajuista hittiä: ”Independent Women”, nimikappale ”Survivor” ja ”Bootylicious”. Menestyksen saattelemana Destiny’s Child toimi aina vuoteen 2005, kunnes sen jäsenet lähtivät soolourilleen.
Yhtyeeltä ilmestyi vuosina 1998–2005 seitsemän albumia ja 18 singleä.
Destiny’s Child myi aikanaan 40 miljoonaa äänitettä ja oli yksi parhaiten myyvistä naisyhtyeistä.
Destiny’s Childin jäsenten viimeisin yhteinen esiintyminen nähtiin 21. huhtikuuta 2018 Beyoncén Homecoming esityksessä Coachella-festivaaleilla Kaliforniassa. Beyoncén kanssa lavalle nousivat Kelly ja Michelle.
Aiheesta muualla

Yhtyeen viralliset kotisivut
Fanisivut (Arkistoitu – Internet Archive)
Destiny’s Child Myspacessa (englanniksi)
Du

Du tarkoittaa seuraavia:
diplomiurkuri, DU, tutkinto
du, ranskan kielen prepositio
Du, arabiemiirikuntalainen puhelinyhtiö
Hemus Air, IATA-koodi DU, lentoyhtiö.
Dobsonin yksikkö (DU, Dobson Unit), otsonimäärän mittayksikkö
Henkilöt

Du on seuraavien henkilöiden nimi:
Du Fu (712–770), kiinalainen runoilija
Du Jing (s. 1984), kiinalainen sulkapalloilija, olympiavoittaja ja maailmanmestari
John Forrosuelo Du (s. 1954), filippiiniläinen katolinen piispa
Du Li (s. 1982), kiinalainen kivääriampuja, maailmanmestari ja olympiavoittaja
Du Pengyu (s. 1988), kiinalainen sulkapalloilija
Du Yuming (1904–1981), Tu Yu-ming, kiinalainen Kuomintangin kenraaliluutnantti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Du”, voi hakea sivunnimihaulla, laajalla sivunnimihaulla tai tekstihaulla.
Domingo Oropesa Lorente

Domingo Oropesa Lorente (s. 10. lokakuuta 1950 Alcázar de San Juan) on espanjalainen, Kuubassa toimiva roomalaiskatolinen piispa. Hänet vihki papiksi Toledon arkkihiippakuntaan Marcelo González Martín 15. heinäkuuta 1984. Hänet nimitettiin Cienfuegosin hiippakunnan johtoon 9. heinäkuuta 2007, ja piispaksi vihkiminen seurasi 15. syyskuuta. Pääkonsekraattorina toimi Juan García Rodríguez, jota avustivat Antonio Cañizares Llovera ja Emilio Aranguren Echeverria.
Domingo Roa Pérez

Domingo Roa Pérez (21. helmikuuta 1915 – 1. tammikuuta 2000) oli venezuelalainen roomalaiskatolinen arkkipiispa. Hänet vihittiin papiksi 12. huhtikuuta 1941 ja nimitettiin Calabozon hiippakunnan johtoon 3. lokakuuta 1957. Piispaksi vihkiminen seurasi 24. marraskuuta. Pääkonsekraattorina toimi Raffaele Forni, jota avustivat Antonio Ignacio Camargo ja Alejandro Fernández Feo-Tinoco.
Roa Pérez sai 16. tammikuuta 1961 nimityksen Maracaibon piispaksi ja 30. huhtikuuta 1966 arkkipiispaksi. Hän osallistui Vatikaanin toiseen kirkolliskokoukseen. Hän toimi arkkihiippakuntansa johdossa, kunnes jäi eläkkeelle 23. joulukuuta 1992.
Christopher Katongo

| Henkilötiedot |
| --- | --- | --- | --- |
Syntymäaika: 31. elokuuta 1982 (ikä 42)
Syntymäpaikka: Mufulira, Sambia
Pelipaikka: Hyökkääjä
Pituus: 169 cm
Seurat
| Vuodet | Seura | O | (M) |
| 1999–2001 |  Kalulushi Modern Stars |  ? | (?) |
| 2001–2004 |  Green Buffaloes FC | 75 | (20) |
| 2004–2007 |  Jomo Cosmos | 72 | (36) |
| 2006–2009 |  Brøndby IF | 44 | (10) |
| 2008−2010 |  Arminia Bielefeld | 61 | (10) |
| 2010−2011 |  Skoda Xanthi | 28 | (2) |
| 2011−2013 |  Henan Construction | 71 | (21) |
| 2013−2014 |  Lamontville Golden Arrows | 11 | (0) |
| 2014−2015 |  Bidvest Wits FC | 17 | (2) |
| 2015−2017 |  Green Buffaloes FC |  ? | (?) |
Maajoukkue
| 2003−2016 |  Sambia | 105 | (23) |
 Seurajoukkueuran tilastot kattavat vain kansalliset sarjat.
| Mitalit> Maa:   Sambia.Miesten jalkapallo.AM-kilpailut  | Mitalit> Maa:   Sambia.Miesten jalkapallo.AM-kilpailut  | Mitalit> Maa:   Sambia.Miesten jalkapallo.AM-kilpailut  | Maa:   Sambia> Miesten jalkapallo. |
| --- | --- | --- | --- |
|  Kultaa | Gabon-Päiväntasaajan Guinea 2012 | Jalkapallo |  |
Christopher Katongo (s. 31. elokuuta 1982 Mufulira) on sambialainen jalkapalloilija ja Afrikan mestari. Myös Christopherin veli Felix on jalkapalloilija.
Christopher Katongo pelasi urallansa Sambian, Etelä-Afrikan, Tanskan, Saksan, Kreikan ja Kiinan pääsarjoissa sekä muutamia kausia alemmilla sarjatasoilla. Hän oli voittamassa 2008 Brøndbyssä Tanskan cupia ja 2015 Green Buffaloesissa Sambian cupia.
Maajoukkueura

Katongo aloitti maajoukkueuransa vuonna 2003, ja viimeisen maaottelunsa hän pelasi 2016. Kaikkiaan hän pelasi 105 maaottelua ja teki niissä 23 maalia.
Hän pelasi ensimmäiset arvokisansa vuoden 2006 Afrikan-mestaruuskisoissa, jossa Sambia jäi alkulohkoon. Katongo teki turnauksessa yhden maalin Etelä-Afrikkaa vastaan. Katongo teki ensimmäisen hattutemppunsa Sambian maajoukkueessa 9. syyskuuta 2007 Etelä-Afrikkaa vastaan, jonka hyvästä Sambian armeija ylensi Katongon muutamaa päivää myöhemmin alikersantista kersantiksi. Ottelu päättyi samalla Sambian 3–1 voittoon, jonka myötä Sambia eteni vuoden 2008 Afrikan-mestaruuskisoihin. Kisoissa Katongo onnistui maalinteossa kahdesti Kamerunia ja Egyptiä vastaan, mutta Sambia jäi alkulohkoon.
Maajoukkueura > Afrikan-mestaruuskilpailut 2010

Katongo valittiin kolmannen kerran Sambian kisajoukkueeseen vuoden 2010 Afrikan-mestaruuskisoihin, jossa tällä kertaa Sambia eteni lohkovoittajana jatkoon, mutta hävisi lopulta Nigerialle puolivälierissä rankkareilla maalein 4–5. Katongo teki turnauksessa yhden maalin Kamerunia vastaan.
Maajoukkueura > Afrikan-mestaruuskilpailut 2012

Vuoden 2012 Afrikan-mestaruuskisoissa Katongo saavutti menestystä, kun hän johdatti kapteenin roolissa Sambian ensimmäiseen Afrikan-mestaruuteen. Hänet valittiin myös turnauksen parhaaksi pelaajaksi ja jakoi kisojen maalikuninkuuden yhdessä kuuden muun pelaajan kanssa. Lisäksi Katongo valittiin kisojen tähdistökentälliseen. Kisojen myötä Katongosta tuli samalla Sambian kaikkien aikojen toiseksi eniten maaleja Afrikan-mestaruuskisoissa tehnyt pelaaja. Hänen maali määrän kisoissa nousi seitsemään osumaan, kun Sambian paras maalintekijä on Kalusha Bwalya, joka pelasi viimeiset Afrikan-mestaruuskisansa vuonna 2006.
Craig L. Thomas

Craig L. Thomas
Craig Lyle Thomas (17. helmikuuta 1933 – 4. kesäkuuta 2007) oli yhdysvaltalainen republikaanisen puolueen poliitikko. Hän istui Yhdysvaltain senaattorina Wyomingista vuodesta 1995. Hänet valittiin myöhemmin kahdesti uudelle kaudelle, ja kesken jäänyt kolmas kausi olisi päättynyt vuonna 2013.
Thomas syntyi Codyssä, Wyomingissa. Hän valmistui Wyomingin yliopistosta ja palveli vuosina 1955–1959 Yhdysvaltain merijalkaväessä saavuttaen kapteenin arvon. Hänellä oli erityisopettajavaimo Susan Thomas ja tämän kanssa neljä lasta.
Thomas istui ennen senaattoriuraansa Yhdysvaltain edustajainhuoneen jäsenenä vuodesta 1989. Hän sairastui vuonna 2006 leukemiaan ja kuoli sen komplikaatioihin seuraavana vuonna kesken kemoterapian Bethesdassa, Marylandissa.
Domingas Togna

Domingas Embana Togna (s. 14. kesäkuuta 1981) on guineabissaulainen yleisurheilija. Hän osallistui vuoden 2008 kesäolympialaisissa Pekingissä ja kilpaili siellä naisten 1 500 metrin juoksussa.
Domingo Nieto

Domingo Nieto
Domingo Nieto (1803 – 17. helmikuuta 1844) oli perulainen sotilas ja poliitikko, josta tuli Perun presidentti vuonna 1843.
Nieto syntyi Limassa. Hän oli Ramón Castillan puolella vallankaappauksessa, jossa syrjäytettiin Manuel Ignacio de Vivanco. Tämän ansiosta hän sai presidentin viran, jossa toimi kuolemaansa asti vuoteen 1844. Castilla seurasi häntä virassa.
David Otunga

David Otunga joulukuussa 2010.
David Daniel Otunga Sr. (s. 7. huhtikuuta 1980) on yhdysvaltalainen showpainija ja entinen näyttelijä. Hän painii tällä hetkellä World Wrestling Entertainment:ssa ja esiintyy sen RAW-brändissä. Hän osallistui ensimmäisen kauden NXT:n hänen oikealla nimellään.
Tiedot

Paininimet: Dawson Alexander, Esq., David Otunga
Pituus: 183 cm
Paino: 110 kg
Kotipaikka: Hollywood, Kalifornia
Lopetusliikkeet: Uranage, The Verdict (Modified Spinebuster)
Hänellä on psykologian ja lakitieteen tutkinnot Illinoisin yliopistosta.
World Wrestling Entertainment

Marraskuussa 2008 Otunga allekirjoitti kehityksellisen sopimuksen World Wrestling Entertainmentin kanssa ja valitsi sen kehitys territoriokseen Florida Championship Wrestlingin (FCW). Hän teki debyyttinsä 29. toukokuuta, 2009 Dawson Alexander, Esq nimellä ja voitti kuuden tag team matsissa.
World Wrestling Entertainment > NXT ja RAW (2010)

16. helmikuuta ECW:n viimeisessä jaksossa ilmoitettiin, että Otunga tulee painimaan WWE NXT:n ensimmäisellä kaudella. Davidin mentorina toimi R-Truth. David teki debyyttinsä 23. helmikuuta, missä hän voitti nopeasti Darren Youngin. Seuraavalla viikolla Otunga hävisi Youngille, kiitos hänen mentorin CM Punkin joka sekaantui matsiin. Matsin jälkeen R-Truth yritti tarjota tukeaan, mutta Otunga tönäisi häntä. Samana iltana he vielä tappelivat kulissien takana. 30. maaliskuuta Otunga voitti 8 miehen battle royal matsin, mihin osallistui myös 7 muuta NXT rookieta. Voiton myötä hän sai oikeuden isännöidä RAW:ta seuraavalla viikolla. 5. huhtikuuta RAW:ssa Otunga järjesti Randy Ortonin ja Jack Swaggerin välisen ottelun sekä Batistalle ja John Cenalle Unified WWE Tag Team Mestaruus matsin ShoMiz:tä (Big Show ja The Miz) vastaan. Otunga kuitenkin itse osallistui tag team otteluun, missä hän oli Cenan parina. Cena ja Otunga hävisivät, kun Otunga jätti Cenan yksin ShoMiz:tä vastaan. 11. toukokuuta toisessa Pro:den äänestyksessä Otunga oli toinen. 1. kesäkuuta, kauden viimeisessä jaksossa Otunga tuli toiselle sijalle koko kisassa häviten Wade Barrettille.
7. kesäkuuta RAW:ssa kaikki ensimmäisen kauden NXT rookiet, Wade Barrettin johdolla sekaantuivat John Cenan ja CM Punkin väliseen päätapahtuma matsiin, hyökkäämällä molempien kimppuun. Tämä ei kuitenkaan vielä riittänyt, he hakkasivat selostajat, kehään kuuluttajan, tuhosivat kehää, turva-aittaa jne. Seuraavan viikon RAW:ssa rookiet vaativat, että General Manager Bret Hart antaisi heille täysi aikaisen sopimuksen, mutta Hart erotti ensimmäisen kauden NXT:n voittajan Barrettin ja sanoi että heidän täytisi poistua rakennuksesta. Myöhemmin illalla rookiet varastivat Bretin limusiiniin ja törmäilivät sillä muihin autoihin, kunnes Bret antoi heille sopimukset, mutta he muuttivat mieltään ja antoivat hänen päättä sunnuntaihin mennessä. WWE Fatal 4 Way PPV:ssä rookiet sekaantuivat päätapahtumaan, mikä käytiin WWE Mestaruudesta John Cenan, Randy Ortonin, Edgen, ja Sheamuksen välillä. Heidän sekaantuminen maksoi Cenalle WWE Mestaruuden, minkä hän hävisi Sheamukselle. Seuraavana iltana Vince McMahon erotti Bret Hartin ja ilmoitti että on palkannut uuden General Managerin, joka on allekirjoittanut jokaiselle ensimmäisen kauden NXT rookie:lle sopimuksen ja hän myös otti uudestaan käyttöön Waden mestaruus ottelu prosessin. Myöhemmin päätapahtumassa rookiet (nimellä Nexus) hyökkäsivät, ei vain Cenan kimppuun vaan myös McMahonin kimppuun, joka oli juuri ottamassa kaiken kunnian itselleen.
Donningtonin linna

Donningtonin linna
Donningtonin linna  oli vuonna 1386 rakennettu linna, joka tuhoutui Englannin sisällissodassa. Linnan rauniot ovat nykyään museokohde.
Historia

Donningtonin kylä läänitettiin Abberburyn suvulle vuonna 1287. Vuonna 1386 kuningas Rikhard II antoi sukuun kuuluneelle sir Richard Abberburylle luvan rakentaa läänityksilleen linnoitus. Alkuperäiseen linnaan kuului neljällä pyöreällä kulmatornilla varustettu kurtiini, kaksi tasasivuista tornia sekä porttirakennus. Kooltaan linna oli noin 46 metriä pitkä ja 28 metriä leveä. Lisäksi linnoituksen alueella oli monia rakennuksia, jotka oli rakennettu luultavasti puusta.
1400-luvulla linna oli jonkin aikaa runoilija Geoffrey Chaucerin pojan Thomas Chaucerin hallussa ennen siirtymistään kruunun haltuun. Ollessaan kruunun hallussa tiettävästi ainakin Henrik VIII (1539) ja Elisabeth I (1568) vierailivat linnassa. Vuonna 1600 Elisabeth I antoi Donningtonin linnan Charles Howardille palkinnoksi Espanjan armandan voittamisesta.
Englannin sisällissodan alkaessa Donningtonin linna oli parlamentaristi John Packerin hallussa. Vuonna 1643 kuningas Kaarle I lähetti sir John Boysin 200 jalkaväkimiehen, 25 ratsumiehen ja neljän tykin kanssa valloittamaan linnan takaisin kruunulle. Vallattuaan linnan Boys vahvisti sen puolustusta ja jäi hallitsemaan sitä. Parlamentaristit hyökkäsivät linnaa vastaan monia kertoja vuosien 1644-46 välillä ja kuningas kävi itse kahdesti pelastamassa linnan hyökkäykseltä. Linna vaurioitui hyökkäysten aikana pahoin. Rojalistien tappion osoittautuessa selväksi Boys antautui huhtikuussa 1846 Kaarle I:n käskystä parlamentaristeille.
Pian Boysin antautumisen jälkeen parlamentti päätti tuhota pahasti vaurioituneen linnan ja ainoastaan linnan porttirakennus jätettiin jäljelle. Purkamisen jälkeen linnan rauniot palautettiin John Packerille.
Linna siirtyi vuonna 1946 Britannian valtion omistukseen. Raunioita ylläpitää nykyään English Heritage.
Derek Morris

| Derek Morris |
| --- | --- |

Henkilötiedot
Syntynyt: 24. elokuuta 1978 (ikä 46) Edmonton, Alberta, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  183 cm
Paino:  91 kg
Pelinumero:  53
Pelaajaura
Pääsarjaura:  1997–2014
Seurat:  Calgary Flames   Colorado Avalanche  New York Rangers   Boston Bruins   Phoenix Coyotes
NHL-varaus:  13. varaus, 1996 Calgary Flames
Derek Morris (s. 24. elokuuta 1978 Edmonton, Alberta, Kanada) on kanadalainen entinen jääkiekkoilija ja maailmanmestari.
Ura > Seurajoukkueissa

Morris siirtyi WHL-juniorisarjan Regina Patsiin kaudeksi 1995–1996. Hän pelasi Reginassa kaksi kautta. Vuonna 1996 Calgary Flames varasi Morrisin NHL:ään. Morris pelasi ensimmäiset ammattilaisottelunsa WHL-kauden 1996–1997 jälkeen, kun hän pelasi loppukauden Calgaryn farmijoukkueessa AHL:n Saint John Flamesissa.
Kaudella 1997–1998 Morris pelasi tulokaskautensa NHL:ssä ja vakiinnutti heti paikkansa Calgaryn puolustuksessa. Hän teki kauden aikana 29 pistettä ja hänet valittiin tulokkaiden tähdistökentälliseen kauden päätteeksi. Morris oli Calgaryn johtavia puolustajia seuraavien kausien ajan. Morris joutui sopimuserimielisyyksiin Calgaryn kanssa kauden 1999–2000 jälkeen. Hän teki kolmen vuoden jatkosopimuksen Calgaryn kanssa vasta joulukuussa 2000 kauden 2000–2001 jo alettua. Calgary lähetti Morrisin sopimuksen jälkeen Saint Johniin lyhyelle kuntotuskomennukselle. Hän pelasi lopulta kolme ottelua Saint Johnissa ja loppukauden aikana 51 ottelua Calgaryssä.
Calgaryssä Morris pelasi yhteensä viisi kautta. Lokakuussa 2002 hän siirtyi merkittävässä kaupassa Colorado Avalancheen Dean McAmmondin ja Jeff Shantzin kanssa. Calgary sai Coloradolta tähtisentti Chris Druryn ja Stéphane Yellen. Ensimmäinen Colorado-kausi oli Morrisilta loistava, sillä hän pelasi tehokkaasti ja teki piste-ennätyksensä, 11+37. Seuraava kausi oli kuitenkin Morrisille vaikea, eikä hän pelannut enää yhtä varmasti. Colorado kauppasi hänet lopulta siirtoajan viimeisenä päivänä Keith Ballardin kanssa Phoenix Coyotesiin, josta Colorado sai Chris Grattonin, Ossi Väänäsen ja toisen kierroksen varausoikeuden.
Kaudella 2005–2006 Morris kärsi nilkkavammasta ja oli kaksi kuukautta sivussa peleistä vuoden 2006 alussa. Hän teki kuitenkin Phoenixin kanssa kolmen vuoden jatkosopimuksen maaliskuussa 2006. Phoenixissa Morris pelasi kauteen 2008–2009. Hänet kaupattiin siirtoajan lopulla New York Rangersiin vaihdossa Dmitri Kalininiin, Petr Průchaan ja Nigel Dawesiin. Morris teki 25. heinäkuuta 2009 yksivuotisen sopimuksen Boston Bruinsin kanssa. Hän ei pelannut koko kautta 2009–2010 Bostonissa, vaan hänet kaupattiin takaisin Phoenixiin maaliskuussa 2010 vaihdossa neljännen kierroksen varausoikeuteen vuoden 2011 varaustilaisuudessa.
Ura > Maajoukkueessa

Morris edusti ensimmäisen kerran Kanadaa arvoturnauksessa Norjassa 1999. Toisen kerran Morris pelasi MM-tasolla Saksassa 2001. Morris oli mukana myös MM-kilpailuissa 2004, jolloin Kanada voitti kultaa. Morris teki yhdeksessä ottelussa tehot 0+5.